
Peyama pîrozbahiyê a Sekreterê 
Giştî yê PDKÎ 

Ez bi boneya bîranîna ji dayîkbûna hezretê Mesîh û 
destpêka sala 2012'a a Zayînî, pîrozbahiyê li hemû 
hevwelatiyên Mesîhî bi taybetî Mesîhiyên akinciyên 
Kurdistanê dikim. Hêvî dikim ku rojên cejn bi xweşî û aramî 
derbas bibin û sala nû sala tebayî, aşitî û bi hevre jiyana 
şaristaniyane a gişt pêkhateyên olî û netewî ên îranê û 
deverê be, û hemû gelê maf pêpeskirî ji aliyê Komara Îslamî 
ve û yek ji wan xwîşk û birayên mesîhî bi xebata yekgitî li jêr 
destên azar û meynetên Komara Îslamî rizgar bibin. 

Partiya Demokrat a Kurdistana îranê 

Sekreterê Giştî 
Mistefa Hicrî 


Duheftînameyek siyasî, civakî, çandî û hunerî ye ku Partiya Demokrat a Kurdistana îranê diweşîne www.kurdistanmedia.com/kurdî 


PDK îranê komkujiya 

Şirnexê bi tundî şermezar kir 


Lêborîna Navnetewî daxwaza 

lêkolînan derbarê komkujiya 
Şirnexê de kir 


Iranê di salekê de 488 

kes îdam kirine 

Gelo pirsa Kurd bi komkujiyên 

weha tê çareserkirin?! 




Di şeva 28'ê Çiriya Paşîn de, 4 balafiren şer ên F-16 li nêzîk gundê Roboskî û Bêcuhê ser bi herêma 
Qilabana Şirnexê karwanek kasibkaran bombebaran kirin. Di bomberana balafirên şer de 35 kes bi awayê 
herî hovane hatin şehîdkirin. Ew kesane ku kasibkar bûn, dema di şevê de, ji aliyê sînorê Herêma Kurdistanê 
vedigeriyane gund, bûne amanca vê êrîşa balafirê ertêşa Turkiyê. 

Piştî vê êrîşa hovane ya balafirên Ertêşa Turkiyê, gelê Kurd li her ciheke cîhanê ku lê dijîn, bi awayên 
curbicur dest bi meşên berfireh kirin û ew kiryara hovane bi tundî protesto kirin. Herweha gellek partî û 
kesayetiyên siyasî bi derkirina daxuyaniyan ew êrîş hovane binav kirin, û daxwaza lêkolîna li ser vê bûyerê 
ji aliyê dewleta Turkiyê ve kirin. PDK îranê jî yek ji wan partiyan bû ku bi tundî ew êrîş şermezar kir, ku 
deqê daxuyaniya PDKÎ di rupela duyemîn de hatiye bi cih kirin. 

Yasaya tehrîmkirina Banka Navendî a îranê 

hate îmzekirin 


Barak Obama serkomarê Amerîkayê yasaya nû 
ya budceya parastinê a DYA'ê îmze kiriye ku pêk 
hatiye ji tehrîmên bi dijî îranê bi taybetî 
cezakirina şîrketan û wan nawendên ku bi banka 
navendî re danûsitandinan dikin. 

Ew yasaya destpêregihîştina şîrketên derekî ên 



danûsitandinkar bi Banka Navendî a îranê bi nîzama 
malî ya DYA'ê re qedexe dike û dahata neftî a îranê 
dike emanc. Di yasaya budceya parastinê ya 662 
mîlyard dolarî ya Amerîkayê de, ku meha Desamberê 
di parlementoya nûneran û Senayê de hate pejirandin, 
zêdetirkirina tehrîmên bi dijî îranê jî cih girtiye, ku 
behs û gengeşeyek zaf li pey xwe re hebû da ku di 
yasayê de hate bi cih kirin. 

Barak Obama ragehand ku îmzekirina vê yasayê 
nayê wateya qebûlkirina tewaya naweroka vê yasayê 
ji aliyê min ve. Heya niha barak Obama bi sedema 
nîgeraniya ji bandora nerênî ya tehrîman li ser nirxa 
nefta xaw û derbe ketina li aboriya cîhanî amade nebû 
ku Banka Navenî a îranê tehrîm bike. 

Piştî vê ku ew yasa hate pesend kirin Wezareta 
Karûbarê Derve a Amerîkayê ragehand ku 
tehrîmkirina banka navendî wê kêmtirîn bandora 
nerênî li ser DYA 'ê dê hebe. 

Hemwelatiyên rêzdar! 

Xelkê xebatkar yê KurdistanêL. 

SERHILDANA 

AGÎRÎ 


A: Mecîd Cinîkanlo 



Komara Agirî anko Komara 
Araratê (1927-1931) yek ji dewletên 

Beşdarên di 
şerê Ceterê de 
bas ji 

destanrêsiyên 
pêşmergeyan 
dikin. 

"Di despêkê de destxeşiyê 
dibêjme xebatkarên Rojnameya 
Agirî ku bona ... R: 9 


Zimanê kurdî 

mîrata bav û 
kalên me 


Bêhzad Simko 



Zimanê Kurdî nîşana hebûna 
netewa Kurd e, Xwedî derketin ji 
ziman tenê bi teorî... 

PDK îranê Komkujiya Şirnexê bi tundî şermezar kir 


Li gor nûçeyên ku belav bûne, demjimêr 10'ê 
şeva 28.12.2011 ; an, dehan kolber û kasibkarên 
gundê Rûboskî ser bi bajarê Şirnixê yê Kurdistana 
Turkiyê, ketin ber êrîşa hovane a balafirên bombe 
avêj ên rejîma Turkiyê û di encam de 35 kes ji 
kolberan canê xwe ji dest dan û çend kes jî birîndar 



Komkujî, diyariya sersalê 


Selîm Zencîrî 


Li davîn rojên sala 2011'an ku her kes mijûlê 
xemla xwe û xweşî û şadî û hêvîdariya bo sala nû bû, 
mixabin qederê pişt ji kurdan kir û rê da şevperestên 
hov ku li demek wuha hesas de xwe bikin mêvanê 
kurdan û li hember şadiyê de, şînî û kovanan bikin 
para wan. Şînek ku birînek kûr û xedar xist ser kezeba 
me. 

Dewleta faşîstî a Turkiyê, du şevan berî sersalê 
cinayet û komkujiyek din li Kurdistana bakûr (gundê 
Roboskî a ser bi Qilebana Şirnaxê) encam dan ku 
dîmenên wê wijdana mirovahiyê dihejîne. 

Komkujiyek ku têde 35 kulîlkên nûgiha, 35 
perperokên bêguneh, 35 kevokên aştiyê, 35 zarokên 
çavgeş û ciwanên pirr ji hêvî bi jiyanê hatin parçe 
parçe kirin û canemerg bûn. 

Cinayetek ku hovêtiya sîstematîk a dewletên faşîst 
û dagîrker bi ser kurdistanê de dixîne bîra mirov ku li 
dirêjahiya dîrokê de derheq me de encam dane û hê jî 
karnameya reş a xwe bi xwîna kurdan dixemilînin. 
Wan rewşek ji bo kurdan anîne pêş ku heta zarokên 
kurd jî neçar bin bona bijîva jiyana xwe û malbatên 
xwe rû ji karên herî giran û dijwar bikin û li encam de 
jî bibin nêçîra bombe û napalmên dewletê û pêxor û 
aramiya nijadperestan. 

Lê komkujiya han durûyî a siyseta Erdoxan derxist 
holê ku ji bo xapandin û bizwandina hesta xelkê li asta 
derekî de bi awayekê reftar dike û li navxwe de jî bi 
awayek din. Ew diçe zarokê Somaliyê tîne cem xwe û 
xwedî dike, şîretan li dîktatorên deverê dike ku mafê 
hevwelatiyan biparêzin!!, lê bi xwe jî zarokê kurdan 
dikuje û bi nîsbet kurdan li dewsa dîktatorên din de 
diherike. Erdoxan derheq kuştina 9 hevwelatiyên turk 
bi destê Îsraîlê hinde nema ku dunyayê jî xerab bike, 
lê her roj kurdan digre û dikuje qey tu dibêjî tiştek 
neqewimî ye. 

Niha mirov nizane kîjan aliyê desthilata Turkiyê 
bawer bike? Gelo paketa demokrasiyê û vebûna 
demokratîk? Dana mafên kurdan? îdeayên biratî û 
bihevrejiyanê? Yan jî girtin û komkujiya derheq 
kurdan? Piratîk û realîteya heyî li siyaseta Dewleta 
Turkiyê de tenê girtin, serkut û kumkujiyan nîşan 
dide û ger ew durûyî nebe, çiye? Ma biratî wiha ye? 

Ma çareserî bi bombeyan e? 

Ger berevajî vê yekê ye bila êdî ne xwe bixapînîn û 
ne jî xelkê, bila zend û baskan lê hildin û serbarê 
daxwaza lêborînê ji kurdan û malbatên goriyan, 
encamderan ceza, rê ji bo vekolînên navnetewî xweş û 
malbatên goriyan jî qerebû bike. Paşan jî bi micidî 
bikevin tedbîr û çareseriya pirsa kurd. Bi taybetî ku 
niha pirosesa amade kirina destûrek bingehîn li 
rojevê de ye, derfetek başe bona avêtina gavek yekcarî 
a dîrokî di arasteya çareseriyê de. 

Nexa divê bizanibin ku kurd bi wan komkujî û 
cinayetan naqedin û vê berxwedana wan jî her 
berdewam û gurrtir be. Ji hêla din ve jî rewşa deverê 
aloz û bayê demokrasîxwaziyê jî rû ji deverê kiriye û 
hewce ye ku her kes xwe pêre hevaheng bike, nexa 
dûr yan nêzîk vê bikewe ber pêlên bihêze vê bahozê û 
ji navbiçe. 


rejîma îranê û bi awayên herî hovane wan 
şehîd û birîndar dikin, û jiyana wan ji nav 
dibin û wan dikin goriyên siyaseta xwe ya 
qirêj, eva di demekê de ye ku ev rejîmên 
binpêkerên mafan bo xelkê berxwedanvan 
yên welatên din ku ketine ber pêla tepeserî û 
tun û tûjiya rejîmên xwe ên dîktator, bi 
berçav rondikên tîmsahî dirêjin û pêdagirîyê 
li ser mafên wan dikin. Di halekê de bixwe bi 
vî awayî Kurdan û xelkê parxwarî yê 
Kurdistanê û gelên din dikin armanc û bi 
hovanetirîn şêweyan kom bi kom wan şehîd 
dikin. 

Em hevdem ku ev kiryara dijî mirovî a 
hêzên Turkiyê mehkûm dikin, û vê siyasetê bi 
berevajiya hewlên siyasî ên dostan û 
xêrxwazên riya çareseriya aşitiyane a pirsa 
Kurd di wî welatî de dizanin, û daxwazê ji 
kom û civatên mirovhez di asta navnetewî de 
dikin ku li hember wan tawanên nemirovane 
ên hêzên tepeserkar ên rejîmên Turkiye û 
îranê bêdeng nemînin, û ji vê yekê pitir îzna 
wan rejîman nehê dayîn ku xelkê sivîl û 
zulimlêkirî yê Kurd bikin armanca leşkerî û 
hovane wan şehîd bikin. 

PDK îranê tevî nîşandana xem û kedera 
xwe ji vê bûyera dilêş, sersaxiyê dide malbat 
û kes û karên goriyên vê tawanê bi taybetî, û 
xelkê melbenda Şirnexê bi giştî, hêviya qenc 
bûn û şifaya her çiqas zû bo birîndarên vê 
bombebaranê dixwaze û piştrast e ku ew 
karên han, ne Kurdan ji nav dibin, ne jî pirsa 
Kurd çareser dike. Berevajî, xelkê Kurdistanê 
li ser daxwazên xwe micittir û pêdagirtir dike 
û di encam de riswayî û şermezarî bo wan 
rejîman dimîne ku mana xwe di tepeseriya 
netewa Kurd de dibînin. 

Partiya Demokrat a Kurdistana îranê 
Deftera Siyasî 

30'ê Çileya Pêşîn a 2011'an a Zayînî 
9'ê Befranbara 1390'a Rojî 


Rê û resma sêyemîn kongireya Yekîtiya Xwendekarên 

Demokrat ên Kurditsana îranê birêve çû 

Rê û resma bidawîhatina 
sêyemîn kongireya Yekîtiya 
Xwendekarên Demokrat ên 
Kurdistana îranê kongireya 
"Geşeya Hizra Demokratîk" birêve 
çû. 

Li 2'ê Çileya Paşîn a 2012'an, bi 
beşdariya hejmarek li endamên 
rêberî ên PDK îranê û endamên 
birêveberiya Yekîtiya Xwendekaran 
û kadr, pêşmerge û malbatên wan, rê 
û resma dawîhatina kongireya 
Yekîtiya Xwendekarên Demokrat ên 
Kurdistana îranê birêve çû. 

Destpêkê sirûda netewî a “Ey 
Reqîb" hat xwendin û piştre rapora 
bidawîhatina karê sêyemîn 
kongireya xwendekaran ji aliyê birêz 
Xalib Hebîbî, Endamê Desteya 
Birêveberî yê Yekîtiya Xwendekaran 
hat pêşkêşkirin. 

Peyama Yekîtiya Navnetewî a 
Ciwanên Sosyalîst, bi boneya 
sêyemîn kongireya Yekîtiya 
Xwendekaran ji aliyê birêz Rêbwar 


Fanî ve hat xwendin. 

Piştî pêşkêşkirina sitranekê ji aliyê hunermend 
Xulam Fatihî ve, birêz Serbest Urmiye Cihgirê 
Sekreterê Giştî yê Yekîtiya Xwendekaran sipasiya 
Partiya Demokrat û aliyên ku piştevanê kongireya 
han bûn kir. 

Di beşek din a rê û resmê de, bi pêşkêş kirina lewhek 
rêzgirtinê xebata endamên berê ên birêveberî ên 
Yekîtiya Xwendekaran bilind hat nirxandin. 

Dawîn beşa rê û resmê govend û dîlana Kurdî bû. 




bûn. Herweha pitir ji 15 kes jî heya niha bêser 
û şûn in. 

Balafirên şerrker ên Turkiyê di demekê de 
ev tawana mezin encam dane ku kolberên wê 
deverê bi agehdarî û rizamendiya berpirsên 
Erteşa Turkiyhê mijûlî kar û kasibiyê bo 
bidestxistina bijîva jiyana xwe li ser sînoran di 
hat û çûyê de bûn û bi vî awayî canê wan jê hat 
sitandin. 

Eva cara yekem nine ku hêzên Turkiye û 
îranê, dûr ji hemû rê û şûnên mirovî, xelkê 
zehmetkêş yên Kurdistanê li ser sînoran dikin 
armanc û kasibkar û kolber dikevin ber êrîşa 
esmanî a balafirên Turkiyê û topxaneyê hêzên 



















Siyasi 


Agirî B 

PDKÎ û Komelê di daxuyaniyekê hevbeş de 

hilbijartinên parlementoyê baykot kirin 


Hemwelatiyên rêzdar! 

Xelkê xebatkar yê 
Kurdistanê! 

Rejîma Komara îslamiya îranê 
ragehandiye ku li meha 
Reşemeya îsal de şanoya 
hilbijartinên gera nehemîn a 
Meclîsa Şêvra Îslamî birêve dibe, 
diyare heke hilbijartinek li 
welatek demokratîk û li jêr sîbera 
deshilateke bawermend bi 
demokrasî û maf û azadiyên 
xelkê de birêve here, bê guman 
encama wê dibe parlementoyeke 
gelî, û nûnerê rastîn ê xelkê. Her 
eva jî dibe sedema vê ku her 
takek civakê ji vê mafê xwe ê 
demokratîk mifahê bistînin û bi 
dilxweşiyek zaf ve ber bi 
sindûqên dengdanê ve herin, û ji 
vê riyê ve îrade û xwastekên xwe 
li parlementoyê û ji vê riyê ve jî li 
hikumetê de bidin cîbicî kirin. Lê 
gelo rastî eva ku rejîma îranê li 
jêr navê hilbijartinan de 
şanosaziyan jêre dike û birêve 
dibe, xwediyê wan 
taybetmendiyan e ku me îşare pê 
kir?. 

Komara îslamiya îranê 
rejîmek e ku li ser bingehek 
îdeolojîk hatiye avakirin, ku li 
nawerok û di çarçoveya wê de, ne 
tenê her mafê dengdana azad 
wek bingeha demokrasiyê jêre tu 
cihek çinine, belku bi tewahî bi 
hevre ne teba ne. Jiber ku 
deshilatdarên vê rejîmê xwe bi 
nûnerê xwedê li ser erdê dizanin, 
lewra li hemberî xelkê de xwe 
birsivder û berpirsyar nizanin, 
belku xwe wek biryarder û xelkê 
jî fermanber dihesibînin. Di vê 
şanosaziyê de heke em weha 
bihesibînin ku nûnerên rastîn ê 
xelkê jî bikarin ku herin 
parlementoyê, lê dîsan jî divêt ku 
emr û biryarên Weliyê Feqîh 
birêve bibin. 

Di vir de ew pirsyar tê pêş ku 
gelo rejîm çima vê şanosaziyê 
birêve dibe. Di bersiva vê pirsê de 
divêt ku em bêjin rejîmê hewcehî 
bi vê hindê heye ku li hember bîr 
û raya giştî de weha nîşan bide 
ku pêgehek xelkî heye û hinek 
diyarokên deshilatek demokratîk 
berçav digre, lewra jî xelk li 
hilbijartinan de beşdariyê dikin, û 
rewayiya vê rejîmê pesend dikin. 
Di rastî de rejîmê hewcehî bi 
komkirina xelkê heye li ser 
sindûqên dengdanê, tenê bi 
armanca paropagendekirinê ji 
xwe re, ne ji bo beşdarkirina 
xelkê li birêvebirina welat de. 

Her di vê çarçoveyê de ye ku 
rejîm li her binkeyek hilbijartinê 
de di navbera hijmarek zaf ji 
berbijaran de bi armanca 



pêkanîna pêşbirkêyan û anîna 
xelkê bo ser sindûqên dengdanê 
çend nûnerên dilxwaz ê xwe 
diyarî dike û ên din jî ji aliyê 
Şêvra nobedar (Şorayê 
Nigehban) ve kêrhatîbûna wan tê 
retkirin. Xelk jî neçar dibin ku 
dengê xwe bidin wan berbijaran 
ku ji aliyê Şêvra nobedar ve 
hatine pesend kirin. Piştî vê jî 
rejîm li nav wan berbijaran de jî 
tenê kesên dilxwaz ê xwe ji 
sindûqan derdixe. 

Ya cihê heyrîmanê ew e ku car 
heye berbijarek li dewreyekê de 
kêrhatîbûna wê tê qebûlkirin, lê 
di gerek din a hilbijartinê de her 
ew berbijar tê ret kirin. Bi vî 
awayî ên ku diçne parlementoyê, 
ne xelk wan wek nûnerên rastîn ê 
xwe dizanin, û ne jî ew li hemberî 
xwastek û daxwaziyên xelkê de 
xwe berpirs dizanin, belku bi 
kiryar biryar û rasipardeyên 
rejîmê cîbicî dikin, ji ber ku ew 
nûnerên deshilatê ne, ne nûnerê 
xelkê. 

Bi vî awayî parlemento jî bi 
kiryar dibe binyateke rejîmê wek 
dem û dezgehên din ên rejîm, ku 
more û kesên fermanberê wan 
têde hatine cih dan.Heta heke 
yasayek jî di vê parlementoya 
fermayişî de hate pesend kirin, 
Şêvra nobedar gellek zû dest bi 
kar dibe û vê yasayê ret dike. 

Hemwelatiyên hêja! 

Rejîma Komara îslamiya îranê 
di rewşekê de vê şanosaziyê 
birêve dibe ku rejîm li her 
demekê zêdetir ketiye tengasiyê 
de. Hewlên terorîstî ên rejîmê di 
asta navdewletî de wek pîlana 
terorîstî ya balyozê Erebistana 
Seudî li Niyoyorkê, û 
protestokirina rejîmê ji aliyê 
rêkxirawa Mafê Mirovan a NY 
derheq binpêkirina mafê mirovan 
û rapora "IAEA" ku yekdengiyek 
tewaw di asta civatgeha 
navnetewî de pêk aniye, bona 
tundtir û bilez kirina cezayên 





navdewletî bo ser rejîmê, û di 
navxwe a welat de jî kirîza aborî, 
civakî û siyasî rejîm xistine 
tengasiyek bê qas de, û niha heta 
di nav baskê naskirî bi 
"usulgerayan" de jî li ser 
deshilata zêdetir valahiyek pirr 
mezin tê ketiye, û baweriya wan 
bi yektir nemaye. 

Reformxwaz ku heya niha 
bilindgoya sereke a rejîmê bûn, û 
bona propagendekirin û rakêşana 
xelkê bo ser sinduqên dengdanê 
ji tewaya şanoyên hilbijartinê 
mifah werdigirtin, niha ji vê 
hilbijartinê ketine nav şik û 
gumanan, di vê rewşê de hewce 
ye ku jin, ciwan, kedkar, 
xwendekar, mamosta û bi giştî 
tewaya tex û qatên civaka îranê 
di cihê alîkarî kirina bi rejîmê 
bona serkevtina vê şanosaziyê, bi 
yekdeng bona neçûna ser 
sindûqan, vê şanosaziyê bê 
bandor bikin, û bi vî awayî bi 
xelkê cîhanê ragehînin ku 
hikumeta îslamiya îranê 
rewayiya wê nemaye. 

Xelkê mafxwaz yê 
Kurdistanê û neteweyên 
bindest! 

Rejîma Komara îslamiya îranê 
dijminê sereke ê tewaya maf û 
azadiyên neteweyên îranê ye û li 
heyamê salên pêşîn de siyaseta 
herî tund û tûj a ferq û 
cudahîdanînê û bê parkirinê li 
hember neteweyan birêve biriye. 

Di vê heyamê de û her carê bi 
pîlanekê bi taybetî bi pêkanîna 
pêşbirkêyan di nav peyrewên 
olên cuda, û zarawayên cuda xelk 
li dewra sinduqan kom kiriye û 
ragehandiye ku beşdariya xelkê li 
dengdanê de nîşaneya razîbûna 
xelkê û rewayiya rejîmê ye. Bila 
vê carê bi yekdeng neteweyên 
hişyar ên îranê wan pîlanan 
bikne bilqa ser avê û bi neçûna 
ser sinduqên dengdanê rejîma 
îranê zêdetir ji her demek din 


şermezar bikin. Niha dema vê 
hindê hatiye ku hemwelatiyên 
bêzar ji rejîmê bi zanyarî û 
ezmunek zêdetir ji vê rejîmê û 
derbasbûyiya wê, bi deng 
nedana xwe rejîmê ceza bikin, û 
bi vî awayî erkên nîştimanî ên li 
ser milên xwe bi cî bigehînin. 

PDKÎ 0 Komeleya Şoreşvan a 
Zehmetkêşên Kurdistana îranê 
hêvîdar in ku beşdarînekirina 
xelkê li şanosaziya hilbijartina 
vê carê ya parlementoyê de, 
bibe sdemek bihêz bo yekîtiya 
di navbera xelkê de, û herweha 
handerek bihêz be bo îradeya 
wan ya di warê hiloşandina 
rejîma Komara îslamiya îranê 
piştî hilbijartinê û avakirina 
hikumetek dilxwaz bo tewaya 
xelkê îranê. 

Komele û PDK îranê bi 
berçavgirtina hemû wan 
rastiyan û hestkirina bi 
berpirsyariyan li hember dîrokê 
de li ser vê bawerê ne ku di 
demekê de ku çûna xelkê li ser 
sinduqên dengdanê tenê bi 
qazancê rejîmê bi dawî tê, û 
renge bîr û raya giştî ya cîhanê 
ji rê derxe, rewa nine ku xelkê 
azadîxwaz û bêparkirî ji maf û 
azadiyên wan bibne sedema 
cîbicîbûna pîlanên rejîmê ku 
tenê xelk têde derba herî dijwar 
lê dikeve û zirarê dibîne. 

Lewra hewce ye ku bi 
neçûna ser sinduqên dengdanê 
bi bîrûraya giştî a cîhan bidin 
xuyakirin ku piraniya xelkê 
îranê bi giştî, û xortên neteweya 
Kurd li Kurdistana îranê bi 
taybetî ji vê rejîmê bêzar in, û 
mana rejîmê ew jî rejîmek 
xwedî çeka navikî bi gefek 
mezin bo ser xwe û xelkê 
welatên derdorê dizanin. 

Bila ew hilbijartin bibe 
derfetek din ji bo nîşandana 
nerizayetî û bêzariya xelkê ji vê 
rejîmê, ew jî bi neçûna bo ser 
sinduqên dengdanê, û bi vî 
awayî rejîmê di vê şanosaziyê 
de bi şikesteke mezin re berbirû 
bikin. 

Serkevtin ji xebata yekgirtî 

ya xelkê îranê, dijî rejîma 
tepeserkar ya Komara îslamiya 
îranê 


Partiya demokrat a 
Kurdistana îranê 

Komeleya Şoreşgêr a 
Zehmetkêşên Kurdistana 
îranê 

26.12.2011 

05.10.1390 

Vê care şer di navbera Xamineyî û 

Ehmedînijad de ye 


Komara Îslamî di demekê de 
navnivîsa berendamên 
şanosaziya gera nehê ya Meclîsa 
Şoraya Îslamî a îranê, dest pê 
kir ku hemû rexnegir û aliyên 
ku gazinde ji şêweya 
birêveberiya welat digrin 
ragihandine ku tu baweriya 
wan bi hilbijartinê nîne û 
beşdariya wê şanosaziyê nakin. 

Ji wê beşa opozisyona 
deselatdaran ku di bingeha xwe 
de girêdaiyê sîstema Komarî 
Îslamî ne bi der, ji destpêka 
jiyana Komara Îslamî ve heya 
niha opozisyona guhertinxwaz 
tu gav bawerî bi hilbijartinên 
bin siya rêjîmê nebûye. Lewma 
her ji hilbijartina gera 2’ê ya 
Meclîsê û pê ve tu gav 
beşadariya hilbijartinan 
nekiriye û pir caran jî bi awayê 
çalak daxwaz ji xelkê kiriye ku 
xwe ji şanosaziyên rêjîmê bi dûr 
bigrin. 




Bi nebûna opozisyonê û 
paşve kişiyana rexnegirên 
hundir, Komara Îslamî ber bi 
hilbijartinekê ve diçe ku ji niha 
ve encama wê tê texmîn kirin. 
Lê dîsan jî karbidestên 
hilbijartinê û derdorên nêzîkî 
Elî Xameneyî ji encamên 
îhtimaliye derveyî îradeya xwe 
dudil in û bi her rengî hewl 
didin ku kontrola hemû datayên 
hilbijartinê bigirne destê xwe. 
Armanca wan ew e ku Meclîsa 
9’ê bi yekcarî bibe ciyê 
kombûna kesayetiyên bi tewayî 
girêdayî rêbaza mutleq a 
Xameneyî. 

Pêşbirkêya sereke, weke di 
dezgehên ragehandina rêjîmê 
de tê xuya kirin, di navbera du 
aliyên tundrew û tundrewtir 


Ebdulla Hicab 

yên girêdayî bi sîstema 
Wilayeta Feqîh de ye. Niha ji ber 
tengbîriya ku sîstem bi ser 
alîgirên xwe de ferz dike, ev du 
alî jî li hev nakin. 

Muhafizekarên tundrew ku bi 
xwe ji 2 desteyan pêk tên û di 
bin serkêşiya Muhemed Riza 
Mehdewî Kenî û Muhemed Teqî 
Misbahê Yezdî de ne bi biryarin 
ku Ehmedînijad bi awayekê 
dorpêç bikin ku nekare li 
derveyî îradeya wan tu karekê 
bike. 

Ev, derdorên Ehmedînijad bi 
durû dihesibînin û li ser wê 
baweriyê ne ku ew ji rêbaza 
Xameneyî dûr ketine. Lê 
çembera nêzîk Ehmedînijad wê 
pilanê di bin serê Refsencanî de 
dibîne ku ji ber destpîsiya abûrî 
û ji tirsa eşkerebûna gendeliyên 
xwe her carê bi awayekê û bi 
fraksyonekê re li hember 
hukûmetê disekine. 

Bi kurtî tu karbidestên 
rêjîmê bawerî bi yên dî nînin û 
her yek ji wan bi awayekê 
dixwaze xwe bi cemserekê ve 
girê bide heya cî û pileya xwe 
biparêze. Ji ber wê ye ku niha 
her çend hemû reqîbên 
serekeye xwe li gorepana 
hilbijartinê dûr xistine, dîsan jî 
ne bawer in ku bikaribin 
meclîsek li gor dilê xwe ji 
sandûqên hilbijartinê derxin. 

Hemû jî haydarin ku 


baweriya tu kesî bi wê lîstika 
wan nayê û êdî ji xelkê îranê re 
ne giringe ka kî diçe Meclîsa 
nehê. 

Li derveyî bigir - bikêşa nav 
damudezgehên rêjîmê, heya 
niha hilbijartinên Meclîsê bi 
çavek cuda dihatin temaşe kirin. 
Li Kurdistan û herêmên derveyî 
bazneya deselatê, hilbijartinên 
ji bo Meclîsê carna dibûne 
qadek ji bo ku pirsgirêkên 
herêman bikevin rojeva siyasî. 
yj,ewma di gel bandora xurte 
opozisyona Kurd li ser civaka 
Kurdistanê û bêbaweriya xelkê 
bi sîstemê, hin car rêjeyek 
berçav ji xelkê beşdarî 
hilbijartinên ku rêjîmê pêk 
dianîn dibûn, tenê ji bo ku nîşan 
bidin daxwaziyên wan ji rojeva 
rêjîmê cuda ne. 

Lê niha nayê texmîn kirin ku 
şanosaziya wê carê rê bide ku 
derfetek wisan bikeve destê 
xelkê, lewma tê payîn ku gelê 
Kurd û gelên dine derveyî 
bazneya deselatê hê pitir xwe ji 
şanosaziya nû ya rêjîmê bi dûr 
bigrin. 

Di şanosaziya li pêş de çi 
koma girêdayî bi pîre 
ayetullahên tundrew bi ser 
dikeve, çi tundrewên girêdayî 
Ehmedînijad û bazneya dora wî, 
wê Meclîsa 9’ê yek ji meclîsên 
herî lawaze rêjîma Komara 
Îslamî be. Ji ber ku beriya 
pêvajoya hilbijartinê tu derfet 
neman ku kesayetî an aliyên 
hinek dûr ji her du fraksyonên 
tundrew ên nav deselatê 
bikevin pêvajoya hilbijartinê. 

Aliyê erênî ku dikare li 
encama wê pêvajoyê derkeve, 
hilverîna beşek din ji sîstemê û 



dûrketina komelek nû ji 
çalakvanên siyasî ji rêjîmê ye. 
Wê carê opozisyonê helwêstek 
bi biryar li hember şanosaziya 
hilbijartina Parlemanê girt û 
beşdarî kirin di hilbijartinê de 
weke pêgavek bê fayde û bê 
bandor zanî. 


Guhertinxwazên navxweyî, 
ji derudorên girêdayî Mûsewî, 
Kerûbî û Xatemî ve bigre heya 
girtiyên siyasî, kesayetiyên 
lîberal û siyasetvanên serbixwe 
jî hemû hatine ser wê baweriyê 
ku Komara Îslamî hemû deriyên 
hilbijartin û dengvedana dengê 
gel girtine û rê nade, heta di 
çarçoveya sîstemê de jî, kesên 
wisan herin Meclîsê ku daxwaz 
û hêviyên xelkê bînin ziman. Bi 
wî rengî hevdengiyek pilan 
nekirî li navbera opozisyonê û 
tevgera guhertinxwaze 
navxweyî welat çê bû ku di 
dema pêşîn de wê bandorê li 
er rewşa siyasiyê îranê danê. 


Rêjîm her çi qas zext û 
serkutkirinê zêde bike, wê di 
dema pêşiya me de nekare 
pêşiya daxwaza guhertinên 
bingehîn li navxweyî welat 
bigre. îran ber bi duriyaneya 
hilbijartinê ve diçe, lê ev 
hilbijartin ne şanosaziya 
hilbijartina Meclîs an 
şanosaziyên bi wî rengî di 
çarçoveya sîstemê de ye. 

Hilbijartina sereke renge pir 
nêzîk nebe, lê bêguman wê 
hilbijartina di navbera dîktatorî 
û vekirina siyasî de be. Di 
hilbijartinek bi wî rengî de êdî 
tu rola Xameneyî, Ehmedînijad, 
Weliyê Feqîh û Muhafezekaran 
namîne. 

Nîşaneyên wê pêvajoyê ji 
niha ve di helwêst û 
daxuyaniyên karbidestên 
Komara Îslamî û berpirsyarên 
hilbijartinê de xuya dikin. Di gel 
ku ew dizanin di hilbijartina 
Meclîsê de dijber an aliyê 
opozisyonê nîne û ji ber wê 
yekê jî xebata hilbijartinê wê li 
gor pilana wan bimeşe, lê dîsan 
jî ji encamên neyên çaverê kirin 
ditirsin. Ji ber wê ye ku 
hilbijartina li pêşiya xwe weke 
yek ji ezmûnên here mezine 
jiyana xwe ya 32 sale 
dihesibînin. 

Ew nêzîkbûn dikare bi xwe 
re rewşekê bixoliqîne ku rê ji 
ber girtin û serkutkirinên 
zêdetir veke û dema piştî 
hilbijartinê bike serdemek nû 
ya zext û serkutkirinê. Lê rêjîm 
jî dizane ku dema wê carê 
çexmaqê serhildanan vê ket, êdî 
rojên fînalê wê nêzîk bin. 

Vê carê Sarkozî Erdoxan nîgeran kir! 



Şehab Xalidî 

Li gorî çavkaniyan di sala 
1915'an de bi du sedeman 
Ermenî ji aliyê împeratoriya wê 
demê ya Osmanî ve hatin 
komkujkirin. Ya yekemîn bi vê 
sedemê ku Ermenî wek dîwareh 
hesinîn ketibûn navbera Turkên 
Osmanî û Panturkzimanên 
Qefqazê ku ketibûna aliyê din ê 
Behra Xezerê, ku bi tu awayî di 
warê toxmî ve Ermenî û Turk 
nêzî hevudin nebûn. Ya duyemîn 
ew bû ku ew ERMENÎ Mesîhî bûn 
û serbarê tewaya zextên li ser 
wan bona goherîma mesebê xwe 
ew amade nebûn ku mesebê xwe 
biguherin û bibne Musilman, 
lewra jinavbirina Ermeniyan ji 
aliyê pan turkîsmên Osmanî ve 
gellek hewce dihate zanîn. 

Lê li gorî hinek çavkaniyan jî 
hem di nivîsandina serjimêriya 
durut ya kuştara Ermeniyan de 
zêderewî hatiye kirin, û hem ji 
sedema durust û mentiqî ya 
kuştra Ermeniyan nehatiye 
baskirin yan nivîsandin. Li gorî 
wan çavkaniyan kuştara 
Ermeniyan piştî kuştara Azeriyên 
li bakura rojawayê îranê û 
Azeriyên Azerbaycana Sovyetê ji 
aliyê Ermeniyan ve dest pêkir ku 
destê Sovetê li handana 
Ermeniyan bi dijî Azeriyan de 
hebû. 

Lê ew kuştar bi her sedemekê 
ve be, bûyerek tal di dîroka 
Turkiyê de ye ku nabe were înkar 
kirin. Bi xweşî ve niha li Turkiyê 
de hinek kesayetî û binyat hene 
ku kuştara Ermeniyan wek 
cînosayd binav dikin, ku yek ji 
wan Binyata Mafê Mirovan ya 
îstenbolê ye ku dibêje kuştara 


Ermeniyan jînosayd e. Herweha di 
sala 2008'an de bû ku hinek ji 
mamostayên Turk ên zanîngehên 
Turkiyê kuştara Ermeniya wek 
nivşkujî binav kirin û seba vê 
komkujiyê daxwaza lêborînê ji 
Ermeniyan kirin, ku wan bi vê 
kiryarê karîbûn xeta sor li Turkiyê 
de derbaz bikin. Herweha heya 
niha 20 welatan ew kuştar wek 
jînosaydê binav kirine. 

Di rastî de ew pirs ne pirsek nû 
ye, û vê carê jî ew pirs piştî çûna 
Sarkozî bo Ermenistanê û şandina 
piroje yasayekê (layeheyekê) bo 
Parlementoya Feransê derheq 
cezakirina ên ku kuştara 


û hem jî propagendeyek siyasî ye, 
lê bi baldan bi vê ku nûnerên 
tewaya partiyan di Senaya 
Feransê de dijî Turkiyê dengê 
xwe danê vê proje yasayê, ew 
boçûn lawaz e. 

Niha yek ji şertên qebûlkirina 
endametiya Turkiyê di YE'ê de 
qebûlkirina rastiya komkujiya 
Ermeniyan û pirotestokirina vê 
komkujiyê ye, lewra di demekê 
de ku Turkiyê gellek hewil daye 
ku bibe endam li YE de, ji bo 
deshilatdarên Turkiyê anîne ber 
basa vê pirsê cihê nîgeraniyê ye. 

Lê seba vê ku Turkiyê serbarê 
vê kirîza aborî ya cîhanî û bi 



Ermeniyan ret û înkar dikin, kete 
ber bas, û car din bandor li 
têkiliyên di navbera Feranse û 
Turkiyê kir. 

Dewleta Turkiyê bi serokatiya 
Erdoxan helwestek tund li 
hember vê kiryara Sarkozî de 
girtiye pêş, û daxwaz ji Feransayê 
kiriye ku eva Feranse ye ku dibe 
seba komkujî û wan cînayetên ku 
li Elcezayir û ...hwd encam dane, 
daxwaza lêborînê bike. 

Turkiye herweha li ser vê 
bawerê ye ku şandina proje 
yasayek bi vî awayî bo senaya 
Feransê ji aliyê Sarkozî ve hem 
zindîkirina şerê di navbera 
Misilmanan û Eremeniyan de ye, 


taybetî ya ku li nav welatên 
endam di YE de pêk hatiye, ji wan 
kirîzan tu derbên malî û aborî 
nexwarine, û ji aliyek din ve, jiber 
ku riya sereke û stratejîk ya 
derebaskirina enirjiyê bo 
Ewropayê ji Turkiyê re derbas 
dibe, lewra Turkiyê hem xwe bê 
minet ji Feranse û Yekîtiya 
Ewrupayê nîşan didin, û hem jî 
gefên dîplomatîk ji wan dikin. 

Lê li hember de, serbarê vê ku 
Labiya Ermeniyan li Feransê de 
pirr bihêz e û kariye Feransê 
neçar bi anîne berbasê ya mijarek 
bi vî rengî bike, Feranse û heta 
welatên Rojawayî jî dixwazin ku 
pirsa komkujiya Ermeniyan û 


heta pirsa Kurd jî wek karteke 
zext û givaştinê bi dijî Turkiyê bi 
kar bînin da ku Turkiyê ne bi 
helwestek xwedîhêz, belkû bi 
helwest lawaz di gel YE'ê bikeve 
nav gotûbêjan de. 

Herçend ew pirs ne pirsek nû 
ye, û her carê bi awayekê dikeve 
rojevê, û li serdemê 
deshilatdariya Robêrt Koçaryan 
serkomarê pêşîn ê Ermenistanê û 
herweha serkomarê niha yê vî 
welatî de jî pirsa komkujiya 
Ermeniyan ketibû ber bas, lê niha 
ku înkara vê komkujiyê aliyê 
hiqûqî bixwe ve digre, Renge 
Turkiyê jî êdî tirs ji vê hindê hebe 
ku pirsa komkujiyê, wan bikêşe 
nav dadgehên navnetewî de, û 
heta şerek jeopolîtîkî di navbera 
wan û Ermenistanê de li ser wan 
erdên ku Ermenî îdia dikin ên 
wan in, dest pê bike. 

Helbet nabe em ji bîr bikin ku 
heyamek berî niha pirsa 
qebûlkirina komkujiya Dersîmê jî 
bibû pirsek germ ya di 
parlementoya Turkiyê de, ku di 
dawiyê de Erdoxan li ser navê 
dewletê daxwaza lêborînê ji 
Dêrsîmiyan xwast. 

Ew lêborîna navbirî ji 
dîtingehên cud cuda ve hate 
şirove kirin, lê gellek ji 
kesayetiyên siyasî li ser vê 
bawerê bûn ku ew lêborîn jî 
lêborînek siyasî ye bi armanca 
dijberî kirina bi CHP'ê re, ku li 
Dersîmê de dengê yekemîn di 
hilbijartinan de anîbû. 

Lewra dewleta Turkiyê bona 
vê ku biselimîne ku ew lêborîn ne 
siyasî bûye, belku wan di warê 
însanî de ew komkujî şermezar 
kiriye, hewce ye ku hesta 
mirovdostiya deshilatdarên 
dewleta Turkiyê bi ser hesta 
panturkîsmê de zal be, û vê 
rastiya komkujiya Ermeniyan 
wek rastiyek tal ya dîrokî bi dûr ji 
her armancek siyasî qebûl û bi 
tundî şermezar bikin. Jiber ku 
yên komkijiyan şermezar û rexne 
nekin renge rojekê biwe jî 
komkujiyan biafirînin. 



Iranê di salekê de 488 kes 

îdam kirine 


Li gorî daxuyaniya Rêxistina Efûya 
Navneteweyî, rêjîma îranê îsal li îranê 



ji ber sucên hişberiyê 488 
kes hatine îdam kirin. 
Rêxistina Efûya 
Navneteweyî bal kişand 
ser hijmara kesên ji bo 
rêxistinî têne îdam kirin, li 
gorî salên din îsal 3'ê qat 
zêdetir bûye. Her wiha 
rêxistinê nîşankir ku li 
seranser cîhanê herî zêde 
îdamkirin li îranê dibin û 
sal ji sala din îdamkirin 
zêdetir dibin. 


Lêborîna Navnetewî daxwaza lêkolînan derbarê 

komkujiya Şirnexê de kir 


Rêkxirawa lêborîna navnetewî 
daxwaz ji dewleta Turkiyê kiriye ku 
derbarê komkujiya 35 hemwelatiyên 
Kurd di Turkiyê de lêkolînên hûr encam 
bide. 

Nîkolas Dakurd birêveberê programên 
Ewrupa û Asiyaya Navîn li rêxirawa 
Lêborîna Navnetewî tevî pêdagiriya li ser 
daxwaza lêborînê ji malbatên qurbaniyan ji 
aliyê dewleta Turkiyê ve ragihandiye: 
Rûdawên bi vî awayî û komkujiya xelkê sivîl 
hewcehî bi lêkolînên zêdetir e. 

Li gorî raporên bilavbûyî ji aliyê rêxirawa 
Lêborîna Navdewletî ve li encama êrîşa 


balafirên şerker ên hêza esmanî a erteşa 
Turkiyê bo ser komek ji xelkê medenî di 
gundekê li ser sînorê bajarê Şirnexê ê 
Kurdistana Turkiyê, 35 hemwelatiyên 
Kurd hatin kuştin. 

Derbek dijwar li cesteyê hevalbendiyek têkder 



Ew bûyerên bê sabiqe yên 
ku di vê sala dawiyê de, li 
herêma Rojhilata Navîn û 
bakûra Afrîqayê de rû dan, wek 
bahozek pirr bihêz bû ku 
hêlûna êmin û sunnetî ya 
dîktatoran bi serîhildana xelkî û 
guherînkariyên bingehn re ber 
bi rû kir. 

Mirov bi heq dikare bêje ku 
sala 2011’an xalek pirr girîng ya 
guherînkariyan di vê herêmê de 
bû. Herweha li gorî pêgeha xwe 
a jeopolîtîk, ew herêma wek 
qada siyaset û aboriya 
navnetewî, û herweha wek 
salek çarenûssaz li pêkhateya 
siyasî ya navnetewî û 
lihevhatinên nû ên pêşerojê de 
bû. Wan serîhildanên 
pêkhateşikên, li vê herêmê, di 
navbera salekê de kariye gellek 
ji berhevdan û hevkêşeyên 
siyasî û stratejîk serûbin bike û 
pêşeroja hinek ji wan 
lihevhatinan û şerên sunnetî û 
kevnar ên di herêm û heta 
cîhanê de, bi aloziyên bingehîn 
re berbirû bike. 

Di vê navberê de renge 
mirov bikare bêje ew erdheja 
siyasî ya mezin ku di nav rêzên 
hevalbendan û neyarên Îsraîlê 
de rû dan, ji guhertinên herî 
sereke bûn ku rasterast bandor 
li ser çarenûs û pêşeroja siyasî 
ya îranê û rejîma îranê kirine, û 
serbarê druşmên rejîmê di warê 
zêdebûna mînakên deshilata 
wan di herêmê de, wan 
guhertinan nîgeraniyên zaf 
berbirûyê siyaseta derekî ya 
wan kiriye, ku heta li navxwe a 
deshilatê de jî hinek hene ku 
wan guherînan wek gefek micid 
bo ser ewlehî û heta siyasetên 
stratijîk ên xwe dihesibînin. 

Axavtinên Şêxolislam 
balyozê pêşîn ê rejîma îranê li 
Sûriyê, di vî warî de ku 



Selam Îsmayîlpûr 




parastina rejîma Beşar Esed bi 
her nirxekê ji wan re hewce ye, 
nîşaneya wê ye ku hevalbendiya 
stratejîk a îranê bi Sûriye û 
girupa Hizbullaha Lubnan û 
girupên naskirî bi Cîhadî ên 
Felestînê re, ne hevalbendiyek 
asayî, belku wek organîsmek 
wahîd e, ku pêkhatina her cure 
valatî û hiloşînekê li beşek ji wê 
de, gefek pêkhateyî bo ser 
tewahiya vê hevalbendiyê tê 
hesibandin. 

Di vê navberê de serîhildana 
xwînîn û geş ya xelkê Sûriyê bi 
dijî rejîma Beşar Esed ku 
pevgirêka navîn û sitûna 
feqerata vê hevalbendiya 
stratejîk tê hisabê, tewahiya vê 
organa xirapkar, sist û lerzok 
kiriye, û beşên curbicur ên wê 
neçar kiriye da ku bikeve nava 
hewildanan de bona vê ku li nav 
wan hevkêşeyên siyasî ên 
herêmî de bikarin xwe ji 
jinavçûnê biparêzin. 

Rejîma îranê wek çavkaniya 
terorîsmê û binajoyiyê ku ji vê 
hevalbendiyê wek dîwarekê bi 
dijî dijminan û neyarên xwe li 
herêm û cîhanê de mifahê 
werdigre, û zêdetir ji her aliyek 
din xwe zirargihîştî dibîne, 
neçar bûye ku vebijêrka 
helatina ber bi aliyek bi tehluke 
ji xwe re hilbijêre. Lewra 


tewaya hewla xwe xistiye kar 
da ku dezgehên tepeserkar 
bihêz bike û pişetevaniya siyasî, 
aborî, leşkerî û dîplomatîk jê 
bike, ku ew siyaseta wan bûye 
sedema vê ku xelkê serhildêr ê 
Sûriyê neçar bin ku diruşman bi 
dijî deshilatdarên rejîma îranê 
bidin û heta alaya rejîma îranê 
jî bişewitînin. 

Li aliyê din jî Hesen 
Nesrullah sekreterê giştî ê 
saziya Hizbullaha Lubnan 
helwestek wek hevalbendên 
xwe li Tehran û Dîmeşqê 
girtiye, û pêşeroja xwe bi 
çarenûsa her du rejîmên îran û 
Sûriyê ve girê daye, û dest bi 
êrîşên devikî û herweha gefên 
şerxwazane kiriye. Ew yek jî tê 
vê wateyê ku Hizbullah jî 
jinavçûna rejîma Beşar Esed bi 
wateya qutbûna têkiliyên xwe 
bi cîhana derve û bi taybetî 
rejîma îranê re dizane, û bi başî 
ji vê tengasiya jeopolîtîk 
agehdar e ku bi hiloşîna rejîma 
Beşar Esed wê berbirûyê wan 
be. 

Aliyê din yê vê berhevdanê, 
Hemas û Cîhada Îslamî ne ku li 
kertê Xeze de cihgir in, û li jêr 
dorpêça hemû alî ya bejahî, 
behrî û esmaniya Îsraîlê de ne. 
Hemas bi sedema vê ku binke û 
endamên rêberiya wan li Sûriyê 
de ne, heya niha jî derheq pirsa 
Felestînê li gorî siyasetên 
Sûriye û îranê kar kiriye û heya 
niha jî berevajiya girupa 
rikeberê xwe, wate tevgera Feth 
ku ji aliyê rojawa û dewletên 
Erebî ve tê piştevanîkirin, di 
rastî de wek beşek ji sitratejiya 
berfireh ya siyaseta derekî ya 
xeta Tehran-Dîmeşqê kar 
kirine, û ew yek li kertê Xeze de 
bi zirara wan bidawî bûye. 

Lê di wan salên dawiyê de, 
weha diyare ku wan girupan 


hinek pêdaçûn bi ser siyasetên 
xwe de kirine. Hiloşîna rejîma 
Husnî Mubark li Mîsrê de wek 
hevalbendê sitratejîk ê Îsraîlê jî 
karî ku deriyê nû bi rûyê 
Hemasê veke, û Mîsrê vegerîne 
ser riya sunnetiya xwe, wate 
rikeberî û dijberiya bi Îsraîlê re. 

Bi awayekê ku dema pevçûn 
di navbera pasewanên sînorî ên 
Mîsr û Îsraîlê de rû da, û 
derbazoka di navbera Mîsr û 
kertê Xezê de hate vekirin, 
mizgîniya jidayîkbûna Mîsreki 
nû û vegeryana Hemasê bo 
himbêza rikeberek nû bi îran 
hate dan. 

Serhildana xelkê Sûriyê 
şokek din bû ku seranên 
Hemasê ji domandina 
pêwendiyên sunnetî bi xeta 
Tehran û Dîmeşqê re agehdar 
kir. Ji vê demê pêde ku di civîna 
bi nav Hişyariya Îslamî li 
Tehranê de, Xalid Meşel serokê 
Deftera Siyasî ya Hemasê bi 
awayek bê mînak tevî rêzgirtina 
ji Mehmûd Ebas serokê 
Rêkxistina Xwebirêveber ya 
Felestînê, axavtinên Xamineyî 
di vê civînê de ret kir, heta 
azadiya Gîlad Şalît leşkerê 
Îsraîlî ji girtîgeha Hemasê û 
guherîna wî bi dîlên Îsraîlî re, û 
civîna aştiyê ya Feth û Hemasê 
li Qahîreyê de demek zêde 
nekêşa. 

Dawî guhertin di vê warî de 
gotin û axavtinên hinek ji 
rêberên Hemasê li pêwendî tevî 
hewcehiya veguhastina binke û 
nivîsîngehên vê girupê ji Sûriyê 
ve ber bi Turkiyê, yan jî welatek 
Erebî di dema hiloşîna rejîma 
Beşar Esed de bû, û heke ew 
rejîm hiloşe bê guman wê dawî 
helqeya pêwendiya wê girupê 
bi rejîma Tehranê re qut be. Ew 
jî tê wateya vê yekê ku rejîma 
îranê, dê yek ji kartên xwe ên 
zextê li hemberî Amerîka û 
Îsraîlê de wê bidorîne. 

Di ratsî de niha rejîm ku 
pêşeroja pêwendiyên xwe bi 
Hemasê re tarî dibîne, ketiye 
nav hewildanan de ku bi 
piştevanîkirina girupên biçuk 
wek Cîhada Îslamî û ... li kertê 
Xeze de, wan bi dijî Îsraîlê tûj 
bike û piyê Hemasê bixe nav 
şerê bi dijî Îsraîlê de, û bi vî 
awayî pêşiya ketina Hemasê bo 
nav himbêza rikeberên herêmî 
û lihevhatina tevî Feth û Îsraîlê 
bigre. Lê weha diyare ku bi 
baldan bi guhertinên di herêmê 
de, û zêdebûna rolê lîstikvanên 
wek Erebistan, Mîsr û Turkiye li 
herêmê de, rejîma Tehranê 
bikare di vî warî de 
serkevtinekê bi dest bixe. 

Gelo rejîma Beşar Esed wê 

bê hiloşandin?! 


Dara Natiq 

îro di demekê de ku teknolojî geşe dike û cîhana 
ragehandinê û torên pêwendiyên bilez li nav pirosesa bi 
cîhanîbûnê de geşeyek berçav bi xwe ve dibîne, 
berfirehtirbûna pêla mezin ya zanyarî û guherînkariyên 
civakî û çandî li asta herêm û cîhanê de mezintirîn 
guherînkarî û werçerxan li bestêna dîrokî ya mirovahiyê de 
derxistiye holê. Jiyar û temedon li ser bingeha demokrasî û 
pirensîpên demokratîk tên ava kirin, û demokrasî wek 
sîstema herî îdeal û modern ya siyasî û civakî ya hezareya 
sêyemîn tê hesibandin. 

Ciwanên Kurd jî ji riya emrazên ragehandinên giştî ve 
dengê xwe tevî cîhana nû û guherînkariyan tevlî yektir 
dikin, û bi mifahgwergirtina ji metoda xebatê ya 
serdemyane, di pêxema gihîştina bi azadî û dabînkirina 
xwestek û daxwaziyên siyasî û civakî tevgera xwe ya 
mafxwazane ber bi pêşve dibin. 

Lê mixabin rejîm li doma tepeserî û emniyetî kirina 
rewş û hewayê welat bi giştî û Kurdistanê bi btaybetî li 
warê sîxorî û bikaranîna teknolojiya agehdarî û 
pêwendiyên "ICT" ve bi alîkariya şîrketên Almanî, Çînî û 
kureyî bi awayekê xwe teyar kiriye ku dikare tewaya 
pêwendiyên xelkê kontrol bike. Ji bilî çavedêrîkirin û 
kontrola torên civakî ê înternetê wek facebook û 
tweteer,mobayl,peyam û wêneyan, rijîm bi destêwerdana 
di nav posta elekteronî ya îmêyl û bi taybetî sîstema 
pêwendiyên bi xorayî yaê paltak, skayp û ...hwd tev 
pêwendiyên xelkê kontrol dike. 

Qedexe kirin û komkirina hercure emrazek zanyariyan 
bi taybetî mahware ku dibe sedema jêhelçûna asta 
zanyariya civatgehê, siyaseta vê dawiyê a rejîmê ye ku bi 
awayek berfirehli gund û bajarên Kurdistanê vê siyasetê 
piraktîze dike, bi awayekî ku tenê li parêzgeha Urmiyê de li 
heyamê mehekê de nêzîk bi sê hezar wesayil û emrazên 
setelaytan dest bi ser de hatiye girtin. Daxistina binkeyên 
edebî û rewşenbîrî û rêkxirawên medenî û herweha 
daxistina bilavokên Kurdî, girtin û destbiser kirina 
rojnamevanan, çalakên medenî, girtin, îşkence û îdamkirina 
lawên Kurd bi bi hêcetên curbicur li heyamê rabihurî de roj 
bi rojê zêde bûye, û rewş û hewayek tewaw ermniyetî per û 
baskê xwe bi ser welat de kêşaye. 

Lê serbarê tepeseriyaxelkê azadîxwaz ê Kurdistanêbi 
taybetî ciwanên welat, û polîsîkirina rewşa Kurdistanê ji 
aliyê hêzên tepeaserkar ên rejîma îranê ve, ew tevgera ku 
lawên welat dest pê kirine her roj xwestek û daxwaziyên 
xwe radîkaltir dikin, û berfirehtir dibe, û her cure 
hewildanek rejîmê bona asîmîlekirina şûnwarên netewî û 
çandî ên gelê Kurd û jinav birina vê tevgera azadîxwaz bi 
îradeya polayîn a xortên Kurd heya niha bê encam maye. 


N: Michael Ledeen 
W: Rêbwar Fanî 


Rêbwar Fanî 

Gelo çi fakter dikarin rewşê bona 
hiloşandina dîktatoran xweş bikin? Di 
rastî de bersivdana bi pirsek weha pirr 
zehmet e û sedema wê jî vedgire bo 
gellek hokaran, ku dibe sedem mirov 
nekare bi durustî tev aliyên vê mijarê 
şiroveb bike. Kudetayên cur bi cur û 
teror, şoreş, têkşikanên di şer de, û heta 
rûxanên çavnihêr nekirî, mirov dikare 
hemiyan li deqên bastanî û îroyîn de jî 
bibîne. 

Yên ku rûxana dîktatoran pêşdîtin 
kirine, bo mînak derbarê hiloşîna 
Şorewiya Pêşîn, di rastî de bixwe jî ji 
bûyerek bi vî awayî ecêbgirtî mane. Ku 
weha bû hewce ye ku bo dîktatorên cur 
bi cur, pirsên taybet bi wan werin kirin 
û li gorî fakt û belgeyên ku nêzî wan 
dîktatoran in, ew pirs were lêkolînkirin. 

Ya ku mirov dikare ji dîrokê hîn bibe, 
ew e ku hinek ji dîktatoran li rewşên 
pirr dijwar û aloz de, tên hiloşandin, û 


Ross e. Ew ji kesên şareza li hikumeta 
Obama de ye û kêfxweş e ku deshilata 
Esed birûxe. Ew ser vê bawerê ye jî ku 
ew deshilatên riya tepeseriyê bigirne 
pêş wê zû birûxin. 

Niha emê qala du bîrûboçûnên cuda 
jî bikin, ku li cîranetiya Sûriyê de rû 
dane. Sala 1953'an Dr. Musediq 
serokwezîrê wê demê rewş ji bo 
sûrgonkirina Şahê îranê pêk anî, û bi 
milyonan kesî seba vê yekê kêfxweşiya 
xwe eşkere kirin. Lê piştre me dît ku 
carek din şah vegeriya îranê û Musediq 
jî li ser kar vêde da û dirêjî da deshilata 
xwe. 

Li Havîna sala 2009'an de em şahîdê 
rêpîvîna bi milyonan xelkê îranê li ser 
şeqaman bûn ku seba firt û fêl û 
dexelkariyan ku li hilbijartina 
serkomariya îranê de hatibû kirin dest 
bi nerazîbûnek giştî kirin, herçend 
rejîmê xelk tepeser kir, lê xelk her hate 
ser şeqaman. Li Sûriyê de jî her bi vî 
awayî rejîm bê rehmane xelk tepeser 
kiriye û niha jî dike, lê xebat û tekoşîna 
xelkê Sûriyê her wa berdewam e. Li sala 
1968'an de li Pragê de her çend di 
destpêkê de tepeserî bê encama mabû, 
lê di dawiyê de me dît ku Şorewiyê karî 






ew yek jî di demekê de ye ku hinek 
deshilat hene ku rewşa aloz dibe 
sedema zêdetir mana deshilata wan. ku 
weha bû li bersiva bi vê pirsê de hewce 
ye ku em bêjin ku em bi çi dîktatoran re 
ber bi rû ne. 

Pirs ew nine ku çi hokar dikarin 
bibin sedema hiloşîna dîktatoran, belku 
pirs ew e ku gelo heya çi qasekî, 
dîktatorek îhtimal heye li ser deshilatê 
nemnîne. Di vî warî de hewce ye ku 
taybetmendiya wan dîktatoran berçav 
bihê girtin. Gelo kê pêşdîtin dikir ku 
Qezafî heya mirinê jî berxwe bide? Kî 
pêşdîtin dikir ku împeratoriya Şorewî 
bi bê şer bê hiloşîn? 

Lewra hewce ye ku giringiyek 
taybet bi taybetmendiyên derûnî ên 
dîktator bihê dan. Niha gellek ji 
karnasên pirsên siyasî li ser vê bawerên 
eku deshilata Beşar Esed ber bi rûxanê 
ve diçe, yek ji wan karnasan Deniis 


li vir deshilatê bi destve bigre. 

Herweha hinek şoreşên rengîn ku li 
hinek ji welatên ser bi Şorewiya pêşîn 
de rû dan, di destpêkê de weha diya bû 
ku ew dê bikarin deshilatê biherifînin lê 
di dawiyê de dîsan deshilatê karî 
pêpkên deshilata xwe qahîm bike. 

Niha di rastî de mirov nikare texmîn 
bike ku gelo çi qas leşker wê ji ertêşa 
Sûriyê cuda bin, û tepeserî heya kengê 
wê dewam bike, yan jî çiqas welatên 
derekî alîkariya opozisyonê dikin. Xelkê 
îranê bi hûrî bûyerên di Sûriyê de 
dişopînin û heke opozisyon bi alîkariya 
welatên derekî bikare serkevtinan bi 
dest bixe, ew yek wê xelkê îranê pirr 
kêfxweş bike. 

Çavkanî: Pjmedia.com 

SERHILDANA AGIRI 


A: Mecîd Cinîkanlo 


Dewleta Osmanî, di Şerê Cîhan ê 
Yekemîn de bûn hevalbendê Dewleta 
Alman. Dema ku di vî şerî de dewleta 
Alman şikestxwar, Dewleta Osmanî 
lawaz ket û neteweyên herêma 
Balkanê, daxwaza rizgariya welatên 
xwe kirin û dewletên xwe ava kirin. 
Êdî Dewleta Osmanî ber bi belvbûnê 
ve diçû. Di herêma Kurdistanê de jî 
her ku diçû, hêza wan lawaz dibû. 
Dewleta Osmanî, ji bona ku vê herêmê 
wenda neke, digotin; "wê Kurdistan 
bibe Ermenîstan." Osmanîyan bi vê 
hîleyê xwastin ku Kurd û Ermeniyan 
berdin canê yektir. Eşîretên der û dora 
herêma Agiriyê jî, ji bo ku nedixwestin 
Kurdistan têkeve nav Ermenîstanê, 
tevî leşkerên Dewleta Osmanî bi dijî 
rûs û Ermeniyan şerekî mezin kirin. 

Li Rûsiyê, Bolşewîk hatin ser 
desthilatê û leşkerên xwe ji herêma 
Kurdistanê vekişandin û birin. Ji bona 
vê sedemê, derfetekî mezin ket destê 
Ermenîyan. Li ser vê derfetê, 
Ermeniyan, êrîş kirin ser ciyên 
valakirî û hinek cih jî dagîr kirin. Li ser 
vê yekê, heta leşkerên Dewleta 
Osmanî hatin, êşîretên kurdan ên li 
hemberî ermenîya dîsa şer kirin. 

Destpêkirina şoreşê 

Bi şikestina tevgera di bin 
pêşengiya Şêx Seîd de, rêkxirawa 
Xoybûnê biryarê da ku şoreşa 
rizgariya Kurdistanê bidomîne. Eva bû 
ku navenda doza rizgariya Kurdistanê, 
bû Agirî. 

Piştî vê ku Êhsan Nûrî û Biro qaweta 
xwe kirin yek, li Agirîyê gelek tiştên 
balkêş hatin qewimîn. Cara yekem 
Şoreşgerên Agirîyê cil û bergên leşkerî 
lixwe kirin û bi nîzamek leşkerî dest bi 
şer kirin, û kumên fermî yên leşkerî 
danîn serên xwe. Li Pêşiya kumên 
wan, wêneyên Agiriya mezin û biçûk û 
alaya kurdistanê hatibû danîn. 

Êhsan nûrî ji ciwanan rêkxistina 
leşkerî ava kir. Der û dorên herêma 
agiriyê ji dijmin hatibûn valakirin, û li 
wan cihan ala Kurditanê bilind kirin. 

Di navbera salên 1926-1927an de, 

Biro û serokên şoreşger ên Agirî yên 
din, di bin gellek zehmetiyan de 
morala şoreşgerên Agirîyê bilind 
kirin. Di sala 1927'an de serokên 
şoreşger ên Agirîyê civîna Netewî a 
Kurdistanê li serê Agirîyê birêve birin. 


Vê civînê wezîfa rêvebirina 
serxwebûn û azadiyê da rêxistina xwe, 
û hevkarî û dostaniya bi Ermeniyan 
re, bi prensîb qebûl kirin. Herweha 
hikûmata xwe hilbijartin, her çiqas 
wazîfa vê Hikûmetê, çareseriya 
pirsgirêkên navxweyî û derekî jî bû, lê 
di rastî de ji bona rênîşandana şerê 
serxwebûn û azadîya Kurdistanê bû. 

Di vê civînê de, Biro Hesê Têlî bû 
serokê rêvebirina siyaseta 
berxwedana Agiriyê, û Êhsan Nûrî jî 
bû serokê Fermandariya Giştî a hêza 
Hereketa Agirîyê. Li rastî de bo 
yekemîn car li dewleta kurdî a agirîyê 
de, alaya kurdistanê hat pesend kirin 
û marşekî neteweyî ji bo vê dewleta 
kurdî hat danîn 
Destpêka Şerê Herî Mezi 

Dewleta Tûrkiyê a wê demê, di 
meha Hezîrana sala 1930'î de li 
hemberî şoreşgerên Agirîyê de, dest bi 
êrîşa leşkerî kirin. Di rewşekî wisa de 
şerê herî mezin li Agirîyê dest pêkir. 
Her çiqas navenda şer çiyayê Agirîyê 
ba jî, naveroka şer temamê herêmên 
Kurdistanê dabû ber xwe. Jiber ku 
Turkiyê dixwest bi vî şerî, di demek 
kin da, bê deng xwe ji şoreşgerêrên 
Agirîyê û ji şoreşa gelê Kurdistanê 
xelas bikin. Di vî şerî de lehengên 
Agirîyê wek şêran li hemberî hêzên 
Turkiyê de berxwedanî kirin, û Artêşa 
Turkiyê têk şikandin. Ew şer êdî bi 
eşkereyî kete ser rupelên rojnameyan. 
Ji aliyê din ve di rojname û medyaya 
navnetewî de jî ev mesele bû 
pirsgirêka Rojhelata Navîn. Li ser vê 
şikestê, ji nû ve deshilatdarên Turkiyê 
dest bi pîlanek hîn mezintir kirin, û li 
gora çavkaniyên Amrîkayî, wê demê 
100.000 leşker û 100 balafir li şerê bi 
dijî şoreşa Agiriyê de bi kar anîn. 

Hemû hêza kurdan jî, li der û dorên 
Agirîyê ji 10.000 şoreşgeran derbas 
nedibû. Di vî şerrî de jî dîsa hêzên Tirk 
rastî şikestek mezin hatin. 

Tengasiya Şoreşgerên Agirîyê Turk 
derûdor li şoreşgerên Agiriyê girtin û 
çûn û hatina wan qut kirin, û tewaya 
têkiliyên wan û derve û hundir birrîn. 
Ji bona van astengiyan, şoreşgerên 
Agirîyê hatin li ser çiyayê Agirîyê li 
hev civiyan û li ser du pirsgirêkên 
bingehîn sekinîn. Gengeşeya wan a 
yekem, li ser xwarin û vexwarinê bû. 
Jiber ku xwedîkirina xelkê sivîl li serê 
wan bibû belayekê mezin. 


Pirsa duyem jî, çek û 
cibhexane û îmkanatên leşkerî 
bû. Ji bona van pirsgirêkan, 
şoreşgerên Agirîyê li ser du xalan 
sekinîn. 

1- Êhsan Nûrî û hinek 
serleşkerên din digotin, "emê 
berê gelê sivîl xelas bikin, dawîyê 
emê hêza xwe derbasê cîyekî din 
bikin û li wê derê şer bidomînin 

.2-biro û hin hewalên xwe jî 
digotin emê li wir heta dawîyê 
şer bikin û em xwe teslîmî îranê 
nekin. Li ser vê trajedîyê 
şoreşgeran dev ji vê pîlanê 
berdan û serokê hêzên leşkerî, 
Êhsan Nûrî û hinek şoreşger, 
xelkê sivîl birne îranê. 

Şoreşgerên din jî derbasî herêma 
Zîlan, Abaxa, û Bûlanixê bûn. 

Aqubeta Biro yê Heskê Têlî 

Di 17'yê Çiriya Pêşîn a 1930'î de, 
Biro û şoreşgerên digel wî, çûn 
ketin Agirîyê. Biro li vê derê ji nû 
ve serhildana şoreşgeriya 
Kurdistanê germ kir û şoreşgeran 
di her cihekê û eniyeke şer de 
derbe li leşkerên Turkiyê 
dixistinBiro yê Heskê Têlî heta, di 
payîza 1932'an de xwe teslîmê tu 
hêzên dewletan nekir û di 
çiyayên li ser sînorên Turkiyê û 
îranê de, bi herdu dewletan re 
şerrên girîng kirin. 

Rojekê, biro û hevjîna xwe 
Rebîa Xanim li ser pişta hespekî 
di rê de dimeşîyan, ji alîyê çend 
îxanetkaran ve hate 
gullebarankirin û şehîd bû. 

Piştî şehîdbûna wî, hêzên wî 
yên şoreşger di bin serokatiya 
birayê wî Eyub de, bi neçarî çûn 
xwe teslîmî dewleta îranê 
kirin. Bi vî awayî dawî bi 
serhildana netewexwazên kurd û 
dewleta kurdî ya agirîyê hat. 

ÊHSAN NÛRÎ PAŞA: 

Generalê Agirî Êhsan Nûrî sala 
1892'an li Bedlîsê, li taxa Alî - 
Kolî hatiye dinê. Bedlîs yek ji 
bajarên Kurdistana Bakur e, bi 
sedsalan navenda mîraniya 
Şerefxanan bûye. 

Êhsan Nûrî diçe serê çiya, ji bo 
ku hêzên kurd amade bike li dijî 

Tûrka şer bide destpêkirin. îhsan 
Nûrî paşa dema şikesta şoreşa 
Agirî de dice îranê. Ew her li 
îranê, di bûyerekê de cane xwe ji 
dest dide. 

FERZENDE BEGÊ CALALÎ 


Ferzende Begê celalî, ji Mûşê 
ser bi eşîra Hesenan e. Ew 
mêrxas û şerkerekî çak e. Yek ji 
pêşewayên "Serhildana Agiriyê" 
ye. Di vê tevgera navbirî de navê 
wî, piştî Êhsan Nûrî Paşa tê. 


Ferzende Begê Hesenan, 
beriya Tevgera Agiriyê, di sala 
1925'an de beşdarî Serhildana 
Şêx Seîd bûbû. Piştî 
têkşikênandina Serhildana Şêx 
Seîd, Ferzende Beg ligel 150 
siwariyên xwe derbasî nav 
sînorên îranê dibe. 

Ferzende beg û şerrwanên din 
li cem Simko Axayê Şikak dimînin 
û mil bi mile wî rêberê kurd şerrê 
azadîyê dikin. 

li sala 1927'an de ji bo ku beşdarî 
li Serhildana Agiriyê bibe li 
simayîl axa xatirê xwe dixwaze û 
dizivire çîyayê agirîyê. 

Biroyê Hesê Têlî 

Biroyê Hesê Têlî, yek ji serok 
eşîretên Celaliyan ê ji milê 
Hesêsorîyan e. 

Dema Biro çû serê çiya, rastî 
Ferzende û Çavreş hat. Ew ji bona 
ku di nav şerê Şoreşgerên 
Hereketa 1925'an de cih girtibûn, 
dewletê biryara dûrxistina wan jî 
derxistibû. Bi vî awayî her diçû 
qaweta Biro zêde dibû. Di 
dawiyê de yên ji aliyê dewletê ve 
hatibûn sirgûnkirin, ji ciyê xwe yê 
sirgûnê direviyan dehatin cem 
Biro. 


Biro û hevalên xwe di şerrê 
sala 1926'an de bi serkevtin. Top 
û cebilxane û hinek leşker ketin 
destên wan de. Biro di dawîyê de 
wan êxsîran serbest berdide. 
Leşkerên Turkiyê di vî şerê 
yekem de şikistê dixûn. 

Li ser vê bûyerê nav û dengê 
şoreşgerên Agirîyê li her derên 
Kurdistanê belv dibe. Wê demê, 
Ebdulqadirê sakan li Îzmîrê di 
sirgûnê de bû, ji cîyê xwe revîya û 
ji bona şer hat gihîşte Biro. 

Di Sala 1927'an de Êhsan 
Nûrî jî, bi biryara Xoybûnê hate 
gehîşte Agirîyê û hêzên xwe kirin 
yek û Agirî kirin mîna kela 
şoreşgeriya Kurdistanê. 










Civaki 


Agirî B 

Mihemedsalih Qadirî: 

"Xelkê gund digotne me ku hûn di xema me de 

çi dibe, bila bibe, canê we sax û silamet be". 


nebin, 


Yek ji wan şerên herî giran ku li Kurdistana îranê de rû dane, şerê Ceterê li herêma Somayê ya ser bi bajarê 
Urmiyê, di sala 1985'an de ye. Di vî şerî de lehengiya pêşmergên PDK îranê bû sedem ku destanrîsiyek din jî 
bi destanrîsiyên pêşmergên PDKÎ ve bê zêde kirin. Bona bîranîna vî şerê giran me hevpeyvînek bi sê 
pêşmergeyan re pêk aniye ku bixwe beşdarên vî şerê bûne. Em hêvîdarin bi vê hevpeyvînê ku em bikarii 
hinek ji aliyên vî şerî bo nifşa nû ya ciwanên Kurd bidin ronî kirin. 


Hevpeyvîn: Arif Velzî 




Rêzdar Mihemed Salih 
Qadirî pêşmergê kevnar ê 
PDKÎ û endamê pêşîn ê 
Komîteya Navendiya PDKÎ 
yek ji beşdarên şerê Ceterê 
ye. Navbirî di bersiva vê pirsê 
de ku gelo çima şerek weha 
mezin rû da, bi vî awayî 
aliyên curbicur ên vî şerî ji 
me re zelal dike: 

"Di despêkê de destxeşiyê 
dibêjme xebatkarên Rojnameya 
Agirî ku bona zindî ragirtina vê 
destanrîsiya mezin ye ku li 
gundê Cetera ser bi devera 
Somayê ya ser bi bajarê Urmiyê 
de rû da. 

Berî ku em basa çavaniya 
şerê Ceterê bikin hewce ye ku 
em vegerne bo wê demê, û ew 
şert û mercên ku şerê Ceterê 
têde rû da? 

Sala 1363’an (1985'an a 
Zayînî] şer çêbû, lê di rastî de li 
Buhara sala 1363’yê de Komara 
Îslamî bi awayek berfireh û bi 
pîlanaka darêtî dest bi êrîşan 
kir û xwast ku herêmê di destê 
şoreşvanên kurd de derxe. 
Lewra di meha duyemîn û 
sêyemîn ya Buharê de herêm 
bibû qada şer. 

Helwesta PDKÎ di vê demê de 
ew bû ku bona parastina canê 
hemwelatiyê xwe şerê Cibheyî, 
neke, belku şerê xwe yê 


parastina rewa li gorî xwe bi 
rêkxistinkirinel nû bidomîne. 

Xala din ya balkêş ev bû, ku 
wê demê rêjîm di şereke giran 
di gel îraqê de bû û di her 
bereyekê de ku Komara Îslamî 
êrîş dikire ser kurdistanê, hêza 
pêşmerge derbên giran li wan 
dixist, didan. Rejîmê bona 
xapandina malbatên wan kuştî 
û birîndaran, û bo xapandina 
bîrûraya giştî radigehand ku ew 
kesane li bereyên şerê bi dijî 
îraqê de hatine kuştin. 

Wê demê hêza Agirî ku pêk 


hatibû ji "Komîteya Ararat, 
Komîteya Urmiyê û hêza Şehîd 
Niho û desteyek ji pêşmergên 
hêza Şehîd Aware, biryar dan ku 
ji nêzîk ve serdana xelkê bikin, 
jiber ku rejîmê îdia dikir ku wan 
tewaya herêmêm Kurdistanê di 
destê pêşmergeyan de 
derxistiye. 

Serdan û gera me ji hermên 
Mirgewer û Tirgever û geliyê 
Berdereşê dest pêkir, û piştî vê 
em çûne herêma Somayê û li 
geliyê Sûlê me biryar da ku li 
bajarê Selmas û derdorê de 
derbeke bihêz li hêzên Komara 
Îslamî bixin, jiber ku wan gellek 
bi bêrehmî xelk serkut dikir. Bi 
vî awayî li şeva 14 li ser 15’ê 
meha Befranbarê li nava bajarê 
Selmasê û li ser rêya Urmiye û 
Selmasê, me derbên giran li 
hêzên Komara Îslamî xistin. 

Piştî vê ku hêzên 
Pêşmergeyan vegeriyane gundê 
Berdyanê, êrîşên hêzên rejîma 
îranê dest pê kir. Lê li hemberî 
vê êrîşê de bi rastê 
pêşmergeyan destanrîsiyên 
kêm mînak afirandin, jiber ku 
serbarê vê ku bilindahiyên 
gund, di destê wan de bûn, lê 
îman û bawerî bi xwe hebûna 



pêşmerge bû sebeb ku hemû 
ceperên pasdaran di 
bilindahiyan de bên paqijkirin û 
bi deyan kes ji hêzên komara 
îslamî hatin kuştin û birîndar 
kirin. 

Roja 16'ê befranbarê şer li 
Ceterê dest pêkir. Di rastî de 
hêzên rejîmê ku qet xwe li 
hember canê xelkê sivîl de bi 
berpirsyar nizanin û yasa û 
pirensîpên ku di şer de jî hene 
qet naparêzin, li hember 
hemwelatiyên xwe de ku xelkê 
kurd yê Ceterê bûn, dest bi 
topbarana gund kir, bi awayekê 
ku di deqeyekê de bi deyan top, 
xompare, arpîcî û katyoşa di 
nav gun didan, wê demê 
zivistan bû, lê ew qas top û 
xompare li gund û derdora gund 
li erdê ketibûn ku befra sipî di 
nava teqîna topan de reş bibû”. 

Birêz Mihemedsalih Qadirî 
derbarê derbarê morala 
gundiyan û ew desteka ku 
gundiyan didane wan, weha 
dibêje: 

"Serbarê vê rewşê, seba vê 
ku hêzên rejîmê digotin ku me 
PDK îranê ji nav biriye, lê 
gundiyan didît ku ew gotinên 
wan ne rast in, û dîsan 


















Civaki 

pêşmerge bihêz wek carên 
pêşîn, di nav kûrahiya axa 
kurdistanê û di qelbê dujmin 
de û di navbere du bajarên 
stratijîke Urmiye û Selmasê 
de,kariye rejîmê weha têk 
bişkêne pirr kêfxweş bûn. 

Hewceyê basê ye ku di 
rewşek dijwar ya bi vî awayî 
de jî, xelkê gund digotne me 
ku hûn di xma me de nebin, 
çi dibe, bila bibe, şert hûn in, 
bila canê we sax û silamet be. 

Di rastî de serbarê vê êrîşa 
herî mezin a hêzên rejîmê ew jî 
bi wan hemû îmkanatên şer, lê 
berxwedana pêşmerge û xelkê 
gundê Ceterê bû sebeb ku heya 
êvarê sê caran hêzên rêjîmê 
têk bişkên. Heke ez şaş nebim 
mixabin ji bil wan hemû 
zirarên din yên malî, gundiyek 
jî şehîd û yek jî birîndar ket. 

Ew derba ku di şerê Ceterê 
de li rejîmê ket ew qas giran bû 
ku vê carê berevajyê carên 
pêşîn nekarî kuştiyên xwe 
veşêre yan jî wek kuştiyên li 
eniyên şerê bi dijî îraqê de bide 
zanîn, belku neçar ma ku di 
nûçeyên radyoyî de bas ji şerê 
Ceterê û kuştiyên xwe ên di vî 
şerî de bike. 

Lewra ew berxwedaniya 
mezin ya hêzên pêşmerge bi 
piştevanî û alîkariya xelkê 
Kurdistanê divêt bo heta heta 
nehê jibîr kirin. Jiber ku wan bi 
dijmin selmand ku qet serê 
xwe li hemberî dagîrkeran de 
natevînin û dê xebat heya 
serkevtina yekcarî wê 
berdewam be”. 

Beşdarek din yê şerê 
Ceterêbirêz Mistefa 
Îbrahîmzade naskirî bi 
Mistefa Caşêranî ye. Navbirî 


ji bi vîawayî ji me re bas ji 
destpêkirina şerê Ceterê 
dike: 

"Hindî ez bizanim tu 
agehdarî me tunebûn ku şer dê 
çêbe, û hêzên rejîma komara 
îslamî di rê de ne. Gotin îşev û 
sibê em dê li nava gundê Ceterê 
de bimînin û dusbe emê herin. 

Di nav malan de em dabeş 
bûn, bere berê şefeqê ez û 
Hesen Bazûke yê ser bi hêza 
Hatem, em nobedar bûn ku ji 
nişkêve me dît ku hêzeke 
rejîmê êrîş anî ser me. Piştî vê 
ku me xwe bi başî amade kir, 
me karî li hember êrîşê de bi 
lehengiyek baş ve ber xwe 
bidin, û derbên giran li wan 
bixin”. 

Navbirî derbarê hijmara 
pêşmergeyên beşdar di şer 
de û jimara şehîd û bîndarên 
pêşmerge jî dibêje: 

"Di rastî de vê rojê şehîd 
Feqo gote min ku 110 kes dê 
biçin ceterê û beşdarî şer bibin, 
ku ser bi hêzên şehîdan Niho, 
Avare, Sergurd Ebbasî, û Hatem 
bûn, û herweha 8 kasên 
Mucahidînan jî di nav gundê 
ceterê de bûn. Di vî şerî de me 
13 şehîd û pitir ji sî birîndarî 
hebûn”. 

Pêşmergê qehrenane PDKÎ 
rêzdar Mistefa Caşîranî 
serkevtina pêşmergeyên PDKÎ 
do vî şerê giran de wek 
xweştirîn bîreweriya xwe 
dizane. 

birêz Fethulla Xûbayî jî 
pêşmergeyek din ê 
qehreman yê di şerê Ceterê 
ye. Fethulla Xubayî di bersiva 
vê pirsê de ku gelo Komara 
Îslamî di şerê Ceterê de çima 
weha şikist xar, bi vî away 
bersiva me dide: 




"Biryar nebû ku em şer 
bikin, lê serbarê vê ku nebûna 
fîşekan em nîgeran kiribûn, 
hêzên rejîma îranê êrîşî ser me 
kirin. Bi xweşî ve hêza 
pêşmerge bernameyeke baş 
danandin û gotin heya hêzêzn 
komara îslamî negîjne nava 
gond, em lê nedin. Hêzên 
rejîmê hatin û heta ji hêza 
pêşmerge jî derbas bûn. 

Di vê demê de bû şer dest 
pêkir, û di rastî de hêzên rejîmê 
derbên dijwar xwarin, û ew çek 
û teqemeniyên ku digel xwe 
anîbûn, hemû weke deskevt di 
meydana şer de bi cih man, û 
ketin destê pêşmerge de. 

Dijmin paşve vekişiya û piştî 
heyamekê çendîn êrîşên 
curbicur, û bi piştevaniya 
topxaneyan kirne ser hêzên 
me, lê di encama berxwedaniya 
hêzên me de ew bi kuştî û 
birîndarên zaf ve vedigeriyan, 
û deskevtên xwe jî me bi 
awayên curbicur diveşartin. 

Piştî her têkçûneke dijmin û 
paşve vekişyana wan, dijmin bi 
tundî cihê şer bi undî topbaran 
dikir, û di heyamê deqeyekê de 
pitir ji deyan goulle topan li 
erdê diket, bi awayekê ku êdî 
me hajê dengê çekên sivik ên 
xwe veke keleşînkofan nedibû 
û nedibihîst, û em wek mirovên 
ker lê hatibûn, topbaran bi 
qasekî dijvar bû ku xelkê 
herêma Somayê gotibûn ku tu 
kes di gond de rizgar nabe û 
hemû dê bên kuştin. 

Dujmin bi ev hêza xwe ya 
mezin û pir çek hatibû ku hêza 
pêşmerge di herêmê de bi giştî 
ji nav bibe û nehêle ku kes 
rizgar bibe, lê pêşmergên PDKÎ 
sê şev û sê rojan bê ravestan di 
nava befr û sir û seqema 
Zivistanê di hêza dujmin bi 


tevahî têk şikandin û êdî dijmin 
nekarî roja çarê êrîşî ser 
pêşmergeyan bike. 

Wê demê xelkê herêma 
Somayê digotin ku di dema 
birina ciwanên Kurd bo 
leşkeriyê (serbaziyê], hêzên 
rejîma îranê li gund û bajaran 
digeriyan û digotin her kes 
rojekê jî di şerê Ceterê de 
beşdar be, êdî em leşkeriyê bi 
wî nadin kirin û wê bi yekcarî 
karta bidawîanîna leşkeriyê 
werigire. 

Di vî şerê giran de herçend 
pêşmergeyan nekarîn termê 
şehîdên xwe bibin, lê zêdetir ji 
sî birîndarî hebûn ku yek ji wan 
ez bixwe bûm ku ser bi Hêza 
Şehîd Niho bûm, ku em her sî 
birîndar jî ji aliyê pêşmergeyan 
ve hatin rizgar kirin”. 

Birêz Fethulla herweha di 
bersiva vê pirsê de ku gelo 
kuştî û birîndarên rejîma 
îranê çiqas bûn weha dibêje: 

"Şeva yekemîn di şerê 
Selmasê de nezîkî 40 kes bûne 
qurbaniyê siyasetên şaş yên 
deshelatdarên rejîma îranê û di 
şerê gondê Berdyanê de jî 
gellek çek û teqemenî û 
belgeyên hewce ketin destê 
pêşmergeyan de. 

Di şerê Ceterê de bi hezaran 
sîlahên curbicur weke bîkîsî û 
arpîcî û bi sedan belgeyên 
pêwendîdar bi karûbarê leşkerî 
û îtilaatîê ketin destê hêza 
pêşmerge de. Bi vî awayî 
derbeke giran li Komara Îslamî 
ya îranê ket û pitir ji 1000 kuştî 
û birîndar bûne qurbaniyê 
siyasetên dijî mirovî ên 
deshelatdarên rejîmê”. 












Çand U Huner 


Agirî B 


Hejmar 174, 05'ê Çileya Paşîn 2012 



Zimanê kurdî mîrata bav û kalên me 



Bêhzad Simko 


Zimanê Kurdî nîşana hebûna 
netewa Kurd e, Xwedî derketin ji ziman 
tenê bi teorî û gotinan nabe, belku 
pêwistî bi zanista ziman nasî heye. 

îro zimanê Kurdî ji gellek aliyan ve 
pêş dikeve, û ciwaniyên zimanê kurdî 
tên dîtin. Wergirtina peyvan ji zimanên 
din ve, dibe sebebê pêşveçûn û 
dewlemendtirbûna vî zimanî. 

Çapemenî û binkeyên ronakbîrî û 
ragehandinê yên Kurdî di nav her çar 
aliyên Kurdistanê de gerek bi şarezayî 
û bi hûrbîbîniyek zaf di nav komek 
bêjeyan de, parêzvanî ji zimanê kurdî 
bikin û nehêlin bêjeyên nedurust û 
şaşiyên nivîsê di nav de belav bibin, û ji 
paşeroja zimanê kurdî ra bibin 
sedemên lawaz bûna ziman û rêzimanê 
kurdî. Pêwîst e kesek ku di karê ziman 
de dixebite, şarezayiyek tam ji rêziman 
û nivîsa kurdî hebe. 

Heke kesek bêyî vê taybetmendiyê 
dest bi nivîsa Kurdî bike bo zimanê 
kurdî dibe ku pirsgirêkên cur bi cur 
bîne pêş. 

îro tê dîtin ku di nav ragehandinên 
TV, radiyo û çapemeniyan de ev lawazî 
tên dîtin û ya pir xirab ew e ku her tim 
ew şaşî tên dubare kirin û çend bare 
kirin jî. 

Bîra me neçe ku zimanê kurdî tenê 
bo îro nayê bikar anîn, belku di 
paşeroja kurdistanê de, wê pitir bikar 
bihêt, lewra divêt em îro rast nivîsîn û 
giramêra Kurdî bi başî biparêzin û 
derfet nedin bi neşarezayan ta ku 


zimanê kurdî lawaz û xirab bikin. 

Celadet Bedirxan rênivîsa kurdî bi 
ronî û pirr bi başî raxistiye ber çavan. 
Lewra hewce ye ku em li gorî kar û 
xebata navbirî li ser zimanê Kurdî 
bisekinin û şaşiyan serrast bikin. 


îro rênivîsa zimanê kurdî mixabin 
seba neşarezayîya hinek bi nav 
zimanzanan ve tûşî hinek aloziyan 
dibe. Di rastî de heke em ser bifikirin 
ku zimanê kurdî ji çi qonaxan û ji çi 
bagerên dujminên Kurdistanê derbas 
bûye, û gelê kurd çi bedelên giran 
dane ku ta îro zimanê Kurdî bê 
parastin, wê demê emê bi hestyariyek 
zêdetir û bi hewladanek zêdetir û bi 
hûrbîniyek zêdetir ve kar bo 
parastina wî zimanî girîng bikin. 

Partiyên Kurdistanî jî ku pitira 
wan alfabê a Latîn bikar tînin, divêt 
gellek hişyar bin ku ew ziman bi şaşî 
neyê bikar anîn û tewaya aliyên wê 
yên geramêr û rênûsî di nivîsên wan 
de bi durustî bêne parastin, da ku 
derfeta şaş bikaranîna zimanê Kurdî 
bi tu kesî nehê dan. 


Helbestvan û hozanvanên Kurd, bi 
bikaranîna bêje û peyvên resen yên 
kurdî dikarin rê vekin bo kesên din 
ku ziman dewlementir bikin, lê eva 
ku îro herkes bikare kurdî binivîse û 
bixwîne, nabe bibe sedema vê ku 
hemû ew kesane wek şarezayên 
ziman werin naskirin, belku zimanê 
me pirr dewlemend e û hewcehî bi 
kar û xebatek zaf heye bona 
bidestveanîna şarezayiyek zaf di vî 
zimanî de. 

îro çeka di destê Kurdan de pênûs 
e, û hewce ye ku ew çek bihêz be, ta 
ku Kurd bikarin di her qadekê de 
serkevtinê bidest bixin. 


Kulîlkên Bihara Roboshî 


Mahabad Felat Arda 

Sîh û pênc hêvî me, sîh û pênc berfîn 
mizgîniya biharê û dîmenek ji 
kulîlkên Roboskî 

Sîh û pênc caran zarok im 

rengê xiyalar^ 

Sîh û pênc caran xort 

dengê hêviyan 

Sîh û pênc hêvî me, sîh û pênc berfîn 

mizgîniya biharê 

û dîmenek ji kulîlkên Roboskî 

Sîh û pênc caran jiyan im 

li ser laşên parçebûyî 

Sîh û pênc caran kurd im 

xewnereşka şevşevokan 

Sîh û pênc nefes 

di rengê Xuda de ku 

jiyan dide 

nûşîn dike 

Sih u penc hestir im 

ji hêrsa di gewriyan de derdayî 

Sih u penc qerin im 

li ser zimanê milyonan 

û kute kuta dilê xwînmijan 

Sîh û pênc keser im 

hêviya pêşeroja azad 

Û "dara azadiyê bixwîn û xwêdan tê 
avdan" 
















Agiri 


Duheftînameyek siyasî, civakî, çandî û hunerî ye 
Ku Partiya Demokrat a Kurdistana îranê diweşîne 

www.kurdistanmedia.com/kurdi 

Navenda bingehîn ya xebata Agirî li Kurdistanê ye. 
Navnîşana derveyî welat: 

AFKB.P. 102- 75623 ParisCEDEX 13 -FRANCE 
E - Mail: agiri2003@hotmail.com 

agiri2003@gmail.com, rojnamaagiri@gmail.com 


Rejîma îranê di her 48 demjimêran de 



20 ton zêr û 80 milyon Euro'yên 


kolberekê dikuje, yan birîndar dike 


Li gorî nûçeyan, di navbera sê 
mehan de, 48 kes ji kolberên sînorî ên 


Kurdistana îranê ketine 
ber destrêjiya rasterast 
a hêzên leşkerî yên 
îranê û hatine kuştin 
yan birîndarkirin. 

Ji wan 48 kesan, 28 kesan 
canê xwe ji dest dane û 20 
kesên din jî birîndar bûne. 
Seba nebûna derfetên karî 
û rewşa nebaş a aborî li 
Rojhilatê Kurdistanê, bi 
taybetî deverên sînorî, 
akinciyên wan deveran bi 
neçarî ji bo hewcehiyên 
bijîva jiyanê rû li karê pir 
zehmet yê kolberiyê dikin. 



Di sala 2011'an de gellek ji kesayetên navdar 

daxwaza lêborînê ji xelkê kirin, bo mînak: 



Pap "Binidîktê Şanzdehem": Navbirî amaje 
bi tund û tûjiyên ku di dirêjahiya dîrokê de bo 
teblîxa ola Mesîhê hatine encamdan kir û got: 

"Em piştrast dikin ku ew kiriyarên bişerm hatine 
encamdan. Lê gellek xuya ye ku ew kiriyar 
mifahstandina nerewa ji hest û îmana Mesîhiyetê 
bûye û li dijî esliyeta Mesîhiyetê ye". 

Hîlarî Suwang: Ektera fîlmên "Kur nagrîn" û 
"Keça Milyon dolarî" derheq amadebûn di rê û 
resma jidayîkbûna “Remezan Qedîrof', rêberê 
Çiçinê, daxwaza lêborînê kir û got: "Ez bi rastî ji 
vê kiriyara xwe poşman im". 

Arnold Şuartznigêr: Di destpêka meha 
Gulanê de, Mariya Şiraywêr, hevjîna Arnold, piştî 
25 salan seba pêwendiya Arnold bi jinek din re 
xwaziyarê wergirtina telaqê bû. Arnold di vê 
derheqê de got: "Ez vê rewşê fêm dikim û xwe bi 
tawanbar û berpirs dizanim û min tu pasavek di 
vê derheqê de tune ye". 

Can Galiyano: Vidiyoyek ji Can Galiyano di 
nav Youtubê hatibû bilavkirin ku navbirî di vê 
vîdioyê de gotibû ez ji Hîtlêrê hez dikim. Navbirî 
di vê derheqê de daxwaza lêborînê kir û got: 
"Dijberî li gel Yehûdiyan û regezperestî di civaka 
me de tu cihek tune ye û ez seba riftara xwe ku 
bû sedema nerehetiya xelkê, daxwaza lêborînê 
dikim". 

Mistefa Taczade: Mistefa Taczade, çalakê 
siyasî ê Rîformxwazê Îranî ku niha di zîndanê de 
ye, di yek ji nameyên xwe de seba hin ji karên 
hevçeperên xwe ku berê encam da bûn, daxwaza 
lêborîn ji xelkê kir, navbirî herweha nivîsandibû: 
"Xetayê me eve bû ku li hember hin riftarên 
dadgeha Şoreşê a rejîmê de me helwest negirtin". 


Şiys Rezayî: Şiys Rezayî, Fotballîstê 
Pirspolîsê, bi bilavkirina nameyekê daxwaza 
lêborînê ji kiriyara xwe piştî lêdana golek bi tîma 
"Damaşa Gîlan" kir. 


Fereculla Selehşûr: Fereculla Selehşûr, 
derhênerê Îranî, piştî gotinên xwe di warê 
sînemaya îranê ku wê bi "Fahişexane" şibandibû, 
got ku axaftina min bi awayekî xirab hatiye 
ragihandin. 




Jin di îranê de ji rişteyên sporê ên 
rîngî "kîkboksîng" û "moytay", ku tevî 
çanda Îslamî a Komara îslamiya îranê 
hevaheng nînin, hatin qedexekirin. 

Merziye Ekberabadî, Cihgirê seroka spora 
Jinan di Wezareta Werziş û Ciwanan de, 
got: Di nava rişteyên Rîngî de, tenê 
"Kîkboksîng" û "Moytay" di îranê de çalak 


bûn ku çalakiyên jinan di 
wan du rişteyan de hatiye 
qedexekirin. 

Wê sedemên qedexekirina 
wan werzişan 
hevahengnebûn wan 
sporan tev îslamê û 
herweha tund û tûj bûna 
wan ku ji jinan re 
metirsîdar e da zanîn. 

Jinên werzişvan di îranê de 
berbirûyê zaf pirsgirêkan 
bûne û kincên ku ew bi 
neçarî ji bo werzişê li xwe 
dikin, asta şiyanên wan ên 
werzişî kêm kiriye. 

Gellek caran jinên îranê 
seba mifahsitandin ji 
kincên werzişî ên ne 
standard ên cîhanî, di qada 
werzişê de tûşî 
qedexekirinên nexwastî 
bûne. 


hebin, lê berpirsên dewleta niha ya 
Lîbîyê ser vê bawerê ne ku perê 
Qezafî li dora 200 milyard Euro'yî jî 
dibe. 

i jinan re qedexe 

rin 


Qezafî hatin dîtin 


20 ton zêr û 
80 milyon 
Euro’ên Qezafî 
ku li çolekê li 
bajarê Zale ku 
dikeve başûrê 
Lîbiyê de 
hatibûn veşartin, 
hate dîtin. 

Dewleta 

Firansayê dibêje 
ku renge Qezafî 85 
milyard Euro'yî 



Emê bi vî awayî tengava 
Hurmuzê dabixin 





























